સિરીઝ વિષે: બાઇબલમાં એક વાર્તા છે. જ્યાં એક પહેલવાન ગોલિઆથનો ઇઝરાયેલમાં કાળો કેર હોય છે. જેને ડેવિડ નામનો એક કિશોર ચેલેન્જ કરે છે અને અંતે પોતાની ગિલોલ થી મારી નાખે છે. સાહિત્યમાં અને રિયલ લાઈફમાં જયારે કોઈ નબળો વ્યક્તિ કોઈ સબળ અને મજબૂત વ્યક્તિને હરાવી જાય ત્યારે આ ડેવિડ અને ગોલિઆથની વાર્તાનો ઉલ્લેખ થાય છે. અહીંયા કથાનો નાયક બીલી મેકબ્રાઈડ(બીલી બોબ થ્રોનટન) ડેવિડ છે, વ્યવસાયે એ ફેંકાઈ ગયેલો એક વકીલ છે. અને સામે ગોલિઆથ છે એણેજ ઉભી કરેલી વકીલાત ની કંપની કૂપરમેન મેકબ્રાઈડ અને એના સહુથી મોટા ક્લાયન્ટ બોર્ન્સ ટેક. બીલી બોર્ન્સ ટેકના એક કર્મચારીનો કેસ હાથમાં લે છે. અને કંપની એ (શરૂઆતમાં નાનો અને સ્ટ્રેટફોર્વર્ડ લાગતો) કેસ જીતવા સામ, દામ, દંડ, ભેદ બધુજ કરી છૂટે છે. અને કઈ રીતે ડેવિડ બીલી મેકબ્રાઈડ ગોલિઆથ બોર્ન્સ ટેકને હરાવે છે.